Behave. Biologia fiintelor umane in ipostazele lor cele mai bune si cele mai rele - Robert M. Sapolsky
De ce facem lucrurile pe care le facem? Dupa o elaborare de peste un deceniu, aceasta carte revolutionara este incercarea iesita din comun a lui Robert Sapolsky de a raspunde la aceasta intrebare atat de complet pe cat numai el era in stare, privind chestiunea din toate unghiurile. Prima categorie de explicatii se plaseaza in domeniul neurobiologiei. Se initiaza un comportament - fie acesta un exemplu in care umanitatea se infatiseaza intr-una dintre ipostazele ei cele mai bune, cele mai rele sau undeva la mijloc. Ce se petrece in creierul cuiva cu o secunda inainte de initierea comportamentului? Apoi Sapolsky largeste putin perspectiva, analizand procesele consumate ceva mai devreme: ce imagine vizuala, sunet sau miros au determinat sistemul nervos sa initieze acel comportament? In sfarsit, el isi largeste perspectiva cat sa surprinda factori mai cuprinzatori decat individul. Cum a modelat cultura grupul acelui individ, ce factori ecologici, vechi de milenii, au format acea cultura? Si asa mai departe, pana la factori evolutivi a caror vechime ii plaseaza in urma cu milioane de ani. Rezultatul este una dintre cele mai orbitoare sinteze incercate vreodata a cunostintelor stiintifice despre comportamentul omenesc, o grandioasa retrospectiva care unifica o diversitate de discipline, ca sa ofere o perspectiva subtila si nuantata asupra cauzelor care ne determina, in ultima instanta, sa facem lucrurile pe care le facem... spre bine ori spre rau. Cititi minunata carte Behave de Robert Sapolsky si nu veti fi niciodata surprinsi de largimea si profunzimea propriilor comportamente rele. Toti purtam in noi un potential de atitudini partinitoare inconstiente, cu totii putem fi deteriorati de copilaria noastra, proiectand avariile infantile asupra celor pe care ii indragim, si toti suntem capabili sa formam grupuri de Noi care ii trateaza pe cei din afara ca pe niste inferiori Ei. Dar lectura acestei carti ne da, miraculos, speranta ca detinem controlul acelor comportamente mai mult decat credem. Si Behave ne daruieste mai mult decat speranta - ne ofera cunoasterea modului in care trebuie sa actionam pentru a ne implini aspiratia de a manifesta in mai mare masura ceea ce este mai bun in noi si mai putin laturile noastre cele mai rele, atat individual, cat si ca societate. Este, intr-adevar, o foarte buna vestire. - Charles Duhigg, autorul cartilor Puterea obisnuintei si Mai inteligent, mai repede, mai bine